0192.xml
سیف اور کنگنا رناوت ’’ مسٹر چالو‘‘ میں بطور جوڑی جلوہ گر ہونگے
ممبئی ۔19ستمبر(اے پی پی) بالی وڈ اداکار سیف علی خان اور اداکارہ کنگنا رناوت ’’ مسٹر چالو‘‘ میں بطور جوڑی جلوہ گر ہونگے ۔بھارتی میڈیا کے مطابق سیف علی خان اور اداکارہ کنگنا رناوت فلم ’’ مسٹر چالو‘‘ میں پہلی بار بطور جوڑی جلوہ گر ہونگے۔ اداکار فلم میں ایک چالو شخص کا کردار ادا کر رہے ہیں جو خواتین کو شادی کا ارادہ ظاہر کر کے اپنے جال میں پھنساتا ہے جب اس کا اعتماد اور اس کے دل میں جگہ حاصل کر لیتا ہے تو انہیں دھوکہ دے دیتا ہے۔ اس شخص کی زندگی کنگنا رناوت کی انٹری سے نیا موڑ اختیار کرتی ہے اور ہمیشہ کیلئے تبدیل ہو جاتی ہے وہ سدھر جاتا ہے ۔ فلم کی عکسبندی گوا اور ممبئی میں کی جائیگی ۔ فلم کی عکسبندی آئندہ سال جنوری میں شروع کی جائیگی ۔ یہ ایکسل انٹر ٹیمنمنٹ پروڈکشن فلم ہوگی ۔ فلم کی ہدایات ریما کاگتی دے رہی ہیں۔
APP
09.09.14
0192p.xml
سیف ' مسٹر چالو' میں عورت کا روپ دھاریں گے
ممبئی(وقت نیوز) بالی وڈ کے اداکار سیف خان فلم" مسٹر چالو" میں عورت کا روپ دھاریں گے۔اس بارے میں سیف علی خان نے زی میڈیا بیورو سے انٹرویو میں کہا کہ میں ریما کاگتی کی فلم " مسٹر چالو" میں عورت کا روپ دھاروں گا۔میرے ساتھ اس فلم میں کنگنا کام کریں گی۔اس فلم کے پروڈیوسر رتیش سدھوانی اور فرحان اختر ہیں۔میں اس حوالے سے مزید کچھ نہیں بتاوں گاکیونکہ اس طرح سے سارا سسپنس ختم ہو جائے گا۔میں جانتا ہوں کہ میری فلم ہمشکلز نے اچھا بزنس نہیں کیا۔مجھ پر اس حوالے سے تنقید بھی ہوئی لیکن میں ہمیشہ اپنے کردار پر بہت محنت کرتا ہوں۔انہوں نے ایک سوال کے جواب میں کہا کہ میں پہلی بار کنگنا کے ساتھ کام کر رہا ہوں۔انہوں نے کہا کہ میں عام زندگی میں بہت زیادہ نرم مزاج ہوں۔
daily_waqt
20.09.14